open-index/open-wikipedia-markdown huggingface dataset:
Մարսել Յակոբս

**Լամոնտ Մարսել Յակոբս** (, ), իտալացի սպրինտեր ու հեռացատկորդ, օլիմպիական չեմպիոն, Եվրոպայի չեմպիոն (2021 թվական)։ 2021 թվականի օգոստոսի 1-ին Յակոբսը Տոկիոյի Օլիմպիական խաղերի ժամանակ Եվրոպայի նոր ռեկորդ է սահմանել 100 մետր մրցատարածությունում՝ դառնալով չեմպիոն։

Յակոբսը 2020-21 թվականների մրցաշրջանն ավարտել է որպես 60 մետր վազքի համաշխարհային վարկանիշի առաջատար։

## Կենսագրություն
Յակոբսի մայրը իտալուհի է, իսկ հայրը ծնունդով Տեխասից է (ծնվել է Էլ Պասոյում)։ Տեխասում Յակոբսն ապրել է ընդամենը մեկ ամիս,  որից հետո հորը գործուղել են Հարավային Կորեա, և նա մոր հետ տեղափոխվել է Դեզենցանո դել Գարդա։ Լամոնտ Մարսելն այնտեղ 10 տարեկանում սկսել է զբաղվել թեթև ատլետիկայով՝ սկզբում նախընտրելով սպրինտը, իսկ 2011 թվականին իր համար բացահայտել է հեռացատկը։ Ավելի ուշ նա տեղափոխվել է Հռոմ, որտեղ ապրում է իր ընկերուհու՝ Նիկոլի և երկու երեխաների՝ Էնթոնիի և Մեգանի (ծնվել են 2019 և 2021 թվականին) հետ։  Յակոբսն ունի մեկ այլ որդի ևս՝ Ջերեմին (ծնվ.՝ 2013) նախորդ հարաբերություններից, երբ նա 19 տարեկան էր։

2016 թվականին Յակոբսը հաղթել է Իտալիայի աթլետիկայի առաջնությունում (հեռացատկ)։ 8,07 մետր անձնական ռեկորդով նա 10-րդ տեղն է զբաղեցրել ԻԱԱՖ-ի համաշխարհային վարկանիշում՝ 2017 թվականի թեթևատլետային սեզոնի արդյունքներով։ Իտալիայի մինչև 23 տարեկանների առաջնությունում նա ցատկել է 8,48 մետր, ինչը իտալացու համար լավագույն ցուցանիշն է դարձել, թեև այդ արդյունքը չի կարելի ազգային ռեկորդ ճանաչել +2,8 մետր/վ արագությամբ քամու պատճառով (հաշվվում է մինչև +2,0 մետր/վ)։

2021 թվականի մայիսի 13-ին Սավոնայում Յակոբսը 100 մետր վազքի Իտալիայի ռեկորդ է սահմանել՝ 9,95 վ արդյունքով, իսկ պատմության մեջ դարձել է 150-րդ մարդը, որը հաղթահարել է 10 վայրկյանանոց արգելքը։ 2021 թվականի հունիսի 26-ին, չնայած -1,0 մ/վ արագությամբ հանդիպակաց քամուն, նա գերազանցել է Իտալիայի առաջնության ռեկորդը Ռովերետոյում՝ 10,01 վրկ արդյունքով և նվաճել է չորրորդ անընդմեջ ազգային տիտղոսը։

Երբ Մարսել Յակոբսին հարցրել են նրա ծագման մասին, նա ասել է, որ իրեն զգում է 100 տոկոսով իտալացի՝ խոստովանելով, որ շատ լավ չի խոսում անգլերեն։

2021 թվականի օգոստոսի 1-ին դարձել է օլիմպիական չեմպիոն 100 մետր մրցատարածությունում՝ եզրափակչում ցույց տալով 9,80 վ ժամանակ, որն անձնական ռեկորդ է:

2021 թվականի օգոստոսի 6-ին Իտալիայի հավաքականի կազմում դարձել է Օլիմպիական խաղերի կրկնակի չեմպիոն տղամարդկանց  4х100 մետր փոխանցումավազքում։

## Ծանոթագրություններ

Կատեգորիա:Իտալացի հեռացատկորդներ
Կատեգորիա:2020 թվականի Ամառային օլիմպիական խաղերի չեմպիոններ
Բենիամին Սավշեկ

**Բենիամին Սավշեկ** (, ), սլովենացի կանոեիստ (սլալոմ), Տոկիոյում կայացած 2020 թվականի Օլիմպիական խաղերի չեմպիոն, աշխարհի առաջնությունների բազմակի մեդալակիր, Եվրոպայի առաջնությունների մեդալակիր։ Միջազգային մակարդակում սկսել է հանդես գալ 2002 թվականին։

## Սպորտային կենսագրություն
Սավշեկի թիավարությամբ զբաղվել սկսել է Սավա գետի վրա 1996 թվականին։ 2002 թվականից Բենիամինը սկսել է հանդես գալ պատանիների աշխարհի առաջնություններում։ Աշխարհի մեծահասակների առաջնություններում սլովենացի մարզիկը սկսել է հանդես գալ 2009 թվականից, սակայն երկար ժամանակ մեդալ նվաճել չի հաջողվել։ Սավշեկի համար լավագույն արդյունքները դարձել են 4-րդ և 5-րդ տեղեր թիմային հաշվարկում, որոնք նա զբաղեցրել է 2009 և 2010 թվականների առաջնություններում։ 2009 թվականի աշխարհի առաջնության արդյունքներով Սավշեկն զբաղեցրել է բարձր 2-րդ տեղը, հաջորդ անգամ սլովենացին այդ նվաճումը կրկնել է միայն 2015 թվականի արդյունքներով։ 2012 թվականի գարնանը Բենիամինը նվաճել է Եվրոպայի առաջնությունների իր առաջին մեդալը՝ դառնալով երրորդը անհատական առաջնությունում։

Լոնդոնի Ամառային օլիմպիական խաղերում Սավշեկը հանդես է եկել միայնակ կանոեիստների մրցումներում։ Նախնական փուլի առաջին փորձից հետո Բենիամինը, որն անցել է առանց սխալների, գրավել է առաջատարի դիրքը։ Երկրորդ փորձի ժամանակ Սավշեկը անհաջող է հանդես եկել և երկու փորձերի լավագույն արդյունքով գրավել է երկրորդ տեղը։ Կիսաեզրափակիչ փուլը բաղկացած էր մեկ փորձից։ Մրցատարածությունում Սավշեկը ցույց է տվել մրցատարածությունն անցնելու երկրորդ ժամանակը, ինչը տուգանային միավորների բացակայության դեպքում նրան թույլ է տվել երկրորդ տեղով դուրս գալ վճռորոշ փուլ։ Սակայն մմրցումների եզրափակիչը սլովենացին անհաջողությամբ է ավարտել։ Մրցատարածությունն անցնելու ժամանակ Սավշեկը բաց է թողել երկու դարպաս և վաստակել է 108 միավոր տուգանք, ինչի արդյունքում հետ է մղվել վերջին 8-րդ տեղը։

2013 թվականի աշխարհի առաջնությունում Սավշեկը նվաճել է աշխարհի առաջնությունների առաջին մեդալը, որը դարձել է նրա երրորդ մեդալն անձնական հաշվարկում։ Մեկ տարի անց աշխարհի առաջնությունում Բենիամինը կարողացել է բարելավել իր ցուցանիշները՝ դառնալով արծաթե մեդալակիր անհատական մրցաշարում և բրոնզե մեդալակիր թիմային մրցաշարում։ Այդ նույն արդյունքը սլովենացին կրկնել է նաև 2015 թվականի աշխարհի առաջնությունում։

2012 թվականի Ամառային օլիմպիական խաղերում Սավշեկը մասնակցել է Ս-1 կարգի մրցումներին, որտեղ գրավել է 8-րդ տեղը։ Չորս տարի անց՝ 2016 թվականին Ռիո դե Ժանեյրոյում կայացած Ամառային օլիմպիական խաղերում նա զբաղեցրել է 6-րդ տեղը նույն մրցաշարում։ Տոկիոյում 2020 թվականի Ամառային օլիմպիական խաղերում ավելի է բարելավել իր արդյունքները Ս-1 կատեգորիայում՝ նվաճելով ոսկե մեդալ։

## Մրցանակներ
* Տարվա մարզիկ Լյուբլյանայում (2013, 2014)

## Անձնական կյանք
* Ամուսնացած է, ունի դուստր՝ Անայան (2011) և որդի՝ Առնեյը (2015)։

## Ծանոթագրություններ

## Արտաքին հղումներ
* Բենյամին Սավշեկի էջը ICF կայքում 

Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:Բնօրինակում անաղբյուր հոդվածներ
Կատեգորիա:Սլովենացի թիավարներ
Մուսա Եվլոև

**Մուսա Գիլանիևիչ Եվլոև** (), ռուս հունահռոմեական ոճի ըմբիշ, 2020 թվականի օլիմպիական չեմպիոն, աշխարհի կրկնակի չեմպիոն, Ռուսաստանի առաջնությունների չեմպիոն և մրցանակակիր, Եվրոպայի կրկնակի չեմպիոն, Եվրոպական ազգերի գավաթակիր, աշխարհի գավաթակիր, Ռուսաստանի սպորտի վաստակավոր վարպետ։

## Կարիերա
Ռուսաստանի հավաքականի անդամ է 2013 թվականից։ 2019 թվականին Ղազախստանում կայանալիք աշխարհի առաջնության մինչև 97 կգ քաշային կարգում Մուսա Եվլոևը դարձել է աշխարհի չեմպիոն այն բանից հետո, երբ նրա մրցակից օլիմպիական չեմպիոն Արթուր Ալեքսանյանը չի կարողացել մասնակցել  եզրափակիչ գոտեմարտին դրանից առաջ ստացած վնասվածքների պատճառով․ հայ ըմբիշի երկու կողոսկրը կոտրվել էր։ Մուսա Եվլոևը կոչումից բացի ստացել է նաև օլիմպիական ուղեգիր իր ազգային օլիմպիական կոմիտեի համար։

## Սպորտային արդյունքներ
*  2014 թվականի Ռուսաստանի առաջնություն
*  2016 թվականի Ռուսաստանի առաջնություն
*  2017 թվականի Ռուսաստանի առաջնություն
*  2018 թվականի Ռուսաստանի առաջնություն
*  Իվան Պոդդուբնիի Գրան պրի 2013
*  Իվան Պոդդուբնիի Գրան պրի 2014
*  Իվան Պոդդուբնիի Գրան պրի 2016
*  Իվան Պոդդուբնիի Գրան պրի 2017
*  Իվան Պոդդուբնիի Գրան պրի 2018
*  «Վրաստանի Գրան պրի 2018» մրցաշար
*  Պատանիների աշխարհի առաջնություն (Սոֆիա, 2013)
*  2012 թվականի Եվրոպայի պատանիների առաջնություն
*  2013 թվականի Եվրոպայի պատանիների առաջնություն

## Ծանոթագրություններ

## Արտաքին հղումներ
* 
* 

Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Ըմբշամարտի Եվրոպայի չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Ռուս ըմբշամարտիկներ
Կատեգորիա:Ռուս օլիմպիական չեմպիոններ
Կատեգորիա:Ռուսաստանի սպորտի վաստակավոր վարպետներ
Սիդնի Վերմիլլիոն

**Սիդնի Ռենի Վերմիլլիոն ** (ծնվ. 1988 թվականի մարտի 7), ամերիկյան ծագմամբ հայ ֆուտբոլիստ, ով հանդես է գալիս որպես Հայաստանի կանանց հավաքականի պաշտպան։

## Վաղ կյանք
Վերմիլլիոնը ծնվել է Կալիֆոռնիա նահանգի Լոս Անջելես շրջանում։ Նա հայկական ծագում ունի, քանի որ նրա մոր ազգանունը Ֆագրյան է։

## Քոլեջի կարիերա
Վերմիլլիոնը սովորել է Կալիֆորնիայի Լոս Անջելես շրջանի` Նորթրիջի Կալիֆորնիայի պետական համալսարանում։

## Համաշխարհային կարիերա
Վերմիլլիոնը Հայաստանի բարձրագույն մակարդակի չեմպիոն է դարձել 2021 թվականի ապրիլի 8-ին Լիբանանի նկատմամբ ընկերական հաղթանակում` 2:0 հաշվով։

## Ծանոթագրություններ

Կատեգորիա:Կանանց ֆուտբոլի պաշտպաններ
Կատեգորիա:Հայ կին ֆուտբոլիստներ
Իմամզադե Ղուշչի

**Իմամզադե Ղուշչի**, գյուղ Արևելյան Հայաստանի Ելիզավետպոլի նահանգի Զանգեզուրի գավառում։

## Բնակչություն
1906 թվականին գյուղն ունեցել է 8 տուն քուրդ, իսկ 1908 թվականին 168 քուրդ բնակիչ։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Արոն Սիլադյի

**Արոն Սիլադի** (, ), հունգարացի սուսերամարտիկ, եռակի օլիմպիական չեմպիոն անհատական առաջնությունում (2012, 2016 և 2020), Օլիմպիական խաղերի բրոնզե մեդալակիր թիմիային առաջնությունում (2020), 2007 թվականի աշխարհի չեմպիոն թիմի կազմում (17 տարեկանում), աշխարհի առաջնությունների վեցակի մեդալակիր, Եվրոպայի կրկնակի չեմպիոն, Հունգարիայի բազմակի չեմպիոն։ Ճանաչվել է Հունգարիայի լավագույն սուսերամարտիկ 2011 և 2012 թվականներին։ Բուդապեշտի պատվավոր քաղաքացի է 2012 թվականից։ Հունգարիայի Հանրապետության Ավանդի շքանշանի սպայական խաչի ասպետ։

Ռիո դե Ժանեյրոյում կայացած 2016 թվականի Ամառային օլիմպիական խաղերի բացման արարողության ժամանակ եղել է Հունգարիայի դրոշակիրը։ Ռիո դե Ժանեյրոյում դարձել է 1988 թվականից ի վեր առաջին սուսերամարտիկը, որն անհատական առաջնությունում կարողացել է երկու անգամ անընդմեջ նվաճել օլիմպիական ոսկին։ Ընդ որում, ոչ Լոնդոն-2012-ում, ոչ էլ Ռիո-2016-ում Սիլադին մրցակիցներից ոչ մեկին թույլ չի տվել 13 միավորից ավելի վաստակել։

2021 թվականին հունգարացի սուսերամարտիկը դարձել է ականավոր նվաճման հեղինակ. Սիլադին պատմության մեջ առաջին սուսերամարտիկն է, որը երեք անընդմեջ հաղթանակ է տարել անհատական առաջնությունում։ Երեք օր անց հունգարացին թիմային մրցաշարում նվաճեց բրոնզե մեդալ։

2020 թվականին դարձել է *Vasas Sport Club Fencing Division*-ի նախագահ։

## Մեդալներ
### Օլիմպիական խաղեր

### Աշխարհի առաջնություն

### Եվրոպայի առաջնություններ

## Ծանոթագրություններ

## Արտաքին հղումներ
* Արոն Սիլադյիի էջը 2012 թվականի Օլիմպիական խաղերի պաշտոնական կայքում

Կատեգորիա:2012 թվականի Ամառային օլիմպիական խաղերի մեդալակիրներ
Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:Բուդապեշտի համալսարանի շրջանավարտներ
Կատեգորիա:Հունգարացի սուսերամարտիկներ
Կատեգորիա:Հունգարացի օլիմպիական չեմպիոններ
Private Emotion

«**Private Emotion**», Էրիկ Բազիլիանի և Ռոբ Հայմանի կողմից գրված փոփ երգ, որը ի սկզբանե ձայնագրվել է *The Hooters* խմբի կողմից իրենց 1993 թվականի *Out of Body* ալբոմի համար։ Երգը գովազդվել է Ռիկի Մարտինի կողմից և ներառվել նրա «*Ricky Martin*» ալբոմում։ Այն թողարկվել է 2000 թվականի փետրվարի 8-ին՝ շվեդ երգչուհի Մեիի մասնակցությամբ։ Քանի որ Թուրքիան դարձել է այն երկրներից մեկը, որտեղ Մարտինի ժողովրդականությունը գագաթնակետին է հասել, թուրքական ալբոմի թողարկման ժամանակ Մեիին փոխարինել է Սերթաբ Էրեները։

Մաքսի-սինգլե մտէլ է «Almost a Love Song» ավստրալիական երգի մեջ, որը «*Casi un Bolero*» երգի անգլալեզու տարբերակն է, որն էլ իր հերթին վերցված է Գրեմմիի «*Vuelve*» ալբոմից։

## Տեսահոլովակ
Տեսահոլովակը նկարահանվել է Ֆրենսիս Լոուրենսի կողմից։ Այն թողարկվել է 2000 թվականի մարտին՝ Մեիի մասնակցությամբ։ Թուրքական տարբերակում Մեիին փոխարինել է Սերթաբ Էրեները։

## Ներառում հիթ-շքերթներում
Երգը հասել է թոփ 10-ի Ֆինլանդիայում, Նորվեգիայում, Շվեդիայում, Շվեյցարիայում և Մեծ Բրիտանիայում։ ԱՄՆ-ում այն հասել է վաթսունյոթերորդ հորիզոնականին։ Շվեդիայում «*Private Emotion*» երգը հավաստագրվել է ոսկե կարգավիճակով։

## Ձևաչափեր և երգացանկեր
**Australian CD maxi-single**
# «Private Emotion» — 4:01
# «Livin' la Vida Loca» (Opening Performance) — 4:32
# «She's All I Ever Had» (Live — Video) — 3:34
# «Almost a Love Song» — 4:40

**European CD single**
# «Private Emotion» — 4:01
# «Livin' la Vida Loca» (Live — Video) (Opening Performance) — 4:32

**European CD maxi-single**
# «Private Emotion» — 4:01
# «Livin' la Vida Loca» (Live — Video) (Opening Performance) — 4:32
# «She’s All I Ever Had» (Live — Video) — 3:34

**UK CD maxi-single #1**
# «Private Emotion» — 4:01
# «La Bomba» (Remix — Long Version) — 9:43
# «Livin' La Vida Loca» (Album Version) — 4:03
# «Livin' La Vida Loca» (Video) — 3:41

**UK CD maxi-single #2**
# «Private Emotion» — 4:01
# "DMC Mega Mix Edit — 7:33
# "Brits Performance (Video) — 5:30

**Australian CD maxi-single**
# «Private Emotion» — 4:00
# «Marcia Baila» — 3:58
# «Livin' la Vida Loca» (Live — Video) (Opening Performance) — 4:32
# «She’s All I Ever Had» (Live — Video) — 3:34

## Հիթ-շքերթներ և հավաստագրեր

## Հիթ-շքերթներ

### Տարեկան հիթ-շքերթներ

### Հավաստագրումներ

## Ծանոթագրություններ

Կատեգորիա:2000 սինգլներ
Կատեգորիա:Զուգերգեր
Ինջևար

**Ինջևար**, գյուղ Հայկական ԽՍՀ Ղափանի շրջանում, Սևաքար գյուղից հարավ-արևմուտք։

Նույն անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։

## Պատմություն
1950-ական թվականներին գյուղը ձուլվել է Շաբադին գյուղի հետ։

## Բնակչություն
1908 թվականին գյուղն ունեցել է 42 Կովկասի թաթար բնակիչ։

Ինջևարի ազգաբնակչության փոփոխությունը.

## Ծանոթագրություններ

## Արտաքին հղումներ

Կատեգորիա:Արևելյան Հայաստանի գյուղեր
Արավիս

**Արավիս**, գյուղ Արևելյան Հայաստանի Ելիզավետպոլի նահանգի Զանգեզուրի գավառում։ Գտնվում էր Սիսիանի շրջանում, Ուզ գյուղից 7-9 կմ հարավ-արևելք, Որոտան գետի աջ կողմում։

Ղևոնդ Ալիշանը գյուղը ենթադրաբար նույնականացնում է Ծղուկ գավառի Արեվես գյուղի հետ։

## Պատմություն
1914 թվականից հետո գյուղը լքվել է և ամայացել։

## Բնակչություն
1908 թվականին գյուղն ունեցել է 240 ադրբեջանցի, իսկ բնակիչ 1914 թվականին՝ 616 բնակիչ։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Ամստերդամ-Հռենոս ջրանցք

**Ամստերդամ-Հռենոս ջրանցք** (), ջրանցք Նիդեռլանդներում, որը Ամստերդամը կապում է Հռենոսի հիմնական նավարկելի ճանապարհին։ Ջրանցքը հանդիսանում է կարևոր նավարկելի զարկերակ Ամստերդամ նավահանգստի և Գերմանիայի Ռուր շրջանի միջև, ինչպես նաև օգտագործվում է երկրի արևմտյան հատվածը ջրային ռեսուրսներով ապահովելու համար։

## Ուղի
ձախից|մինի|Ամստերդամ-Հռենոս ջրանցքի քարտեզ
Ամստերդամյան Էյ նավահանգստից Բրյուկելեն քաղաք ջրանցքը գնում է դեպի հարավ, այնուհետև թեքվում է դեպի հարավ-արևմուտք և անցնում Ուտրեխտ քաղաքով։ Դրանից հետո ջրանցքը միանում է Մերվեդե ջրանցքին, Վեյկ-բեյ-Դյուրստեդե քաղաքի մոտ խաչվում է Լեկ գետի, այնուհետև Լինգե գետի հետ և Թիլ քաղաքից ոչ հեռու մոտենում է Վաալ գետ ին։ Ջրանցքի լայնությունը 100-ից 120 մետր է, խորությունը՝ մինչև 6 մետր։

## Պատմություն
Երբ 1892 թվականին կառուցված Մերվեդե ջրանցքը (Ամստերդամից՝ Գորինխեմ) այլևս չէր բավարարում ավելացվող բեռնափոխադրումների ծավալների պահանջներին, որոշվում է կառուցել նոր ջրանցք։ Դիտարկվում է երեք նախագիծ, որոնցից 1930 թվականին ընտրվում է Ա․ Մյուսսերտի նախագիծը։ Համապատասխան օրենքը ընդունվում է 1931 թվականին, սակայն իրագործումը հետաձգվում է Երկրորդ Համաշխարհային Պատերազմի պատճառով։ Ամստերդամի և Ուտրեխտի միջև գոյություն ունեցող ջրային ուղին լայնացվում է, իսկ ջրանցքի հարավային հատվածը նորից է փորվում։

Ջրանցքի բացումը տեղի է ունեցել 1952 թվականի մայիսի 21-ին, 1965-1981 թվականներն ջրանցքը կատարելագործվել է։

## Շլյուզներ
* Շլյուզներ արքայադուստր Մարիի (Ռավենսվայ)
* Շլյուզներ արքայադուստր Իռենի (Վեյկ-բեյ-Դյուրստեդե)
* Շլյուզներ արքայազն Բեռնարդի (Թիլ)

## Կամուրջներ
Արքայադուստր Մարիի շլյուզ|մինիԱմստերդամում ջրանցքի տակով է անցնում Պիտ Հեյն (Piet Heintunne) թունելը, բացի այդ ջրանցքի վրա կառուցվել են շատ կամուրջներ, դրանց թվում՝
* Ամստերդամսեբրյուգ (Amsterdamsebrug)
* Կամուրջ A1 մայրուղի 
* Դե Մերնբյուրգ (De Meernbrug)
* Հոգեվեյդեբրյուգ (Hogeweidebrug)
* Կամուրջ արքայազն Կլաուսի (Prins Clausbrug)
* Կամուրջ մայրուղի A27
* Կամուրջ մայրուղի A15

## Ծանոթագրություններ

## Արտաքին հղումներ
* 

Կատեգորիա:Ամստերդամի ջրանցքներ
Կատեգորիա:Ջրանցքներ այբբենական կարգով
Ամառային պարաօլիմպիկ խաղեր 2020

**2020 թվականի Ամառային պարաօլիմպիկ խաղեր** (պաշտոնապես՝ 16-րդ Պարաօլիմպիկ ամառային խաղեր), տեղի կունենան 2021 թվականին (ի սկզբանե՝ 2020 թվականին, սակայն COVID-19 պանդեմիան ՄՕԿ-ին հարկադրել է խաղերը տեղափոխել 2021 թվական) Ճապոնիայի մայրաքաղաք Տոկիոյում։ Մրցումները տեղի կունենան նույն հարթակներում, որոնք մինչ այդ օգտագործվել են 2020 թվականի Ամառային օլիմպիական խաղերի համար։

Խաղերի ծրագրում կընդգրկվեն բադմինտոնի և թեկվոնդոյի մրցումները, որոնք կփոխարինեն առագաստանավային սպորտ և ֆուտբոլ մարզաձևերից մեկը։

2021 թվականի մարտի 20-ին հայտնի է դարձել, որ օտարերկրացի երկրպագուներին թույլ չեն տա մասնակցել Տոկիոյի Օլիմպիական և Պարալիմպիկ խաղերին։

## Վայր
Քաղաքը, որը կընդունի Ամառային օլիմպիական և Պարալիմպիկ խաղերը, հայտարարվել է 2013 թվականի սեպտեմբերի 7-ին Բուենոս Այրեսում։

## Օրացույց
Նախնական ժամանակացույցը հրապարակվել է 2018 թվականի հոկտեմբերի 19-ին։ Վերջնական ժամանակացույցը հրապարակվել է 2019 թվականի օգոստոսի 13-ին։

Նախնական ժամանակացույցով նախատեսվել է խաղերն անցկացնել 2020 թվականի օգոստոսի 25-ից մինչև սեպտեմբերի 10-ը։ Պարաօլիմպիկ խաղերը 2021 թվականը տեղափոխելու համար բոլոր միջոցառումները հետաձգվել են 364 օրով (մեկ օրով պակաս, քան ամբողջ տարին, շաբաթվա նույն օրերը պահպանելու համար), ինչի պատճառով նոր ժամանակացույցը կազմվել է 2021 թվականի օգոստոսի 24-ից մինչև սեպտեմբերի 9-ի համար։

## Ծանոթագրություններ

Կատեգորիա:Ամառային պարաօլիմպիկ խաղեր
Սանդուխտ (ողբերգություն)

**«Սանդուխտ»**, հայ բանաստեղծ և դրամատուրգ Թովմաս Թերզյանի ողբերգությունը։ Այն լույս է ընծայվել 1862 թվականին Կոնստանդնուպոլսում, և հանդիսանում է արևմտահայ դրամատուրգիայի առավել բեմադրված պիեսներից մեկը։ Կրոնի ու հայրենիքի միասնականության գաղափարին նա տվել է հոգեբանական գույն, իսկ նվիրվածությունը կրոնին դարձրել անձնական ողբերգություն։ «Սանդուխտ» ողբերգությունն իր մեջ պարունակում է և կլասիցիզմին և ռոմանտիզմին հատուկ տարրեր։

250px|մինի|Թովմաս Թերզյան։

Ողբերգությունը պատմում է հայ եկեղեցու սրբուհի Սանդուխտի պատմությունը, ով հակադրվելով իր հեթանոս հորը՝ Սանատրուկին ընդունել է քրիստոնեություն։ Չնայած պիեսը հանդիպել է որոշ քննադատությունների, այն դժվարությամբ են ընդունել նույնիս Հակոբ Պարոնյանը և Հարություն Սվաճյանը, այնուամենայնիվ բեմն ընդունել է պիեսը և սիրվել հանդիսատեսի կողմից։

## Սյուժե
Արևմուտքից Հայաստան է եկել Քրիստոսի առաքյալ Թադեոսը։ Հայոց Սանատրուկ թագավորը հեթանոս է, նրա դուստրը Սանդուխտը` քրիստոնյա, նրան սիրում է Երվանդը, և Սանդուխտը չի ուզում նրա հետ հեթանոսական տաճարում պսակվել։ Սանդուխտը մղում է իր փեսացուին քրիստոնեական հավտատքի, Սանատրուկը աղջկան դատապարտում է մահվան, ճակատամարտում ծանր վիրավորվում է Երվանդը, սիրահարները հանդիպում են ողբերգական անելանելիության մեջ, և Սանդուխտը մահանում է որպես քրիստոնյա, Սանատրուկը զղջում է։

## Ծանոթագրություններ
Ահմոս (թագուհի)

**Ահմոս**  (, ), հին եգիպտական թագուհի, որը հանդիսացել է տասնութերորդ արքայատոհմի երրորդ փարավոն Թութմոս I-ի մեծ թագուհին ու կին-փարավոն Հատշեպսուտի մայրը։ Ահմոսի անունը նշանակում է «Լուսնից ծնված»։

## Ընտանիք
thumb|220px|Արքայազն Սիփաիր, անհայտ թագավորական տիկին, թագուհի Ահմոս, թագուհի Տուրես և թագուհ Հենուտամեհու
Հայտնի չէ, թե ովքեր են եղել Ահմոսի հայրն ու մայրը։ Ենթադրվել է, որ նա եղել է կա՛մ փարավոն Ամենհոտեպ I-ի, կա՛մ Ահմոս I-ի դուստրը, հետևաբար նաև Ահմոս I-ի քույր-կինը՝ Ահմոս-Նեֆերտարին։ Նրան երբեք չեն անվանել «Թագավորի դուստր», և այս փաստն Ահմոսի արքայական ընտանիքի հետ կապերի վերաբերյալ տեսությունների մասին որոշակի կասկածներ է առաջացրել։ Սակայն նա կրել է «Թագավորի քույր» տիտղոսը, որից կարելի է ենթադրել, որ նա եղել է փարավոն Թութմոս I-ի քույրը։

Ահմոսը կրել է մի շարք տպավորիչ տիտղոսներ, այդ թվում՝ «Ժառանգական արքայադուստր» (iryt-p՝t), «Գերաշնորհ» (wrt-hzwt), «Մեծ քաղցրության սիրված տիրուհի» (nebt-bnrt-‘3(t)-mrwt), «Մեծ արքայի սիրելի կին» (hmt-niswt-wrt meryt.f), «Ուրախության տիրուհի» (hnwt-ndjm-ib), «Բոլոր կանանց տիրուհի» (hnwt-hmwt-nbwt), «Երկու երկրի տիրուհի» (hnwt-t3wy), «Հորուսի ուղեկից» (zm3yt-hrw), «Հորուսի սիրելի ուղեկից» (zm3yt-hrw-mryt.f), «Թագավորի քույր» (snt-niswt)։

Ահմոսը եղել է Թութմոս I-ի մեծ թագուհին։ Նրան պատկերել են Դեյր էլ-Բահարիի հուշադամբան-տաճարում Նեֆրուբիթի անունով դստեր հետ։ Նա նաև Հատշեպսուտ թագուհու մայրն էր, սակայն հաստատված չէ, արդյոք արքայազններ Ամենմոսն ու Վաջմոսը նրա որդիներն են եղել․ վերջիններս սովորաբար համարվել են Թութմոս I-ի մեկ այլ կնոջ՝ Մուտնոֆրետ թագուհու որդիները։

## Հուշարձաններ և փորագրություններ
Յուֆ անունով մի պաշտոնյա ծառայել է որպես զոհասեղանի երկրորդ մարգարե (*S'w*), տաճարի դռնապան ու քահանա։ Նա նաև ծառայել է մի շարք արքայական կանանց, նախ՝ փարավոն Ահմոս I-ի մորը՝ Ահհոտեպ թագուհուն, ապա պատասխանատու է եղել թագուհի Սոբեկեմսաֆի գերեզմանի վերանորոգման համար, ի վերջո ծառայել է նաև Ահմոս թագուհուն։ Յուֆի գրառումների համաձայն՝ վերջինս նրան նշանակել է գանձապահի օգնական և նրան վստահել նորին մեծության արձանի ծառայությունը։

Ահմոսը հայտնի է աստվածային բեղմնավորման տեսարաններից։ Հատշեպսուտը տեսարաններ է քանդակել տվել, որտեղ պատկերված է, թե ինչպես է Ամոն աստվածը մերձենում իր մորը՝ Ահմոսին, և թե ինչպես ինքը՝ Հատշեպսուտը, աստվածային ծագում ունի։ Փորագրությունները ցույց են տալիս, թե ինչպես է Թրոթ աստվածն առաջին անգամ Ամոնի մոտ հիշատակում թագուհւ Ահմոսին․ «Ահմոս է անունը նրա, բարերար և սիրուհի։ Նա կինն է թագավոր Աախեպերկարեի (Թութմոս I), հավերժ կենդանություն նրան» (Բրեստեդի «Հնագույն գրառումներից»)։ Ամոն աստվածը դրանից հետո այցելում է պալատ ու ներկայանում թագուհուն։ Նրանք երեխա են բեղմնավորում, ու Ամոնը հայտարարում է, որ նրան պետք է անվանակոչել Խնեմետ-Ամոն-Հատշեպսուտ, որից հետո նա գնում է Խնում աստծո մոտ ու նրան հրամայում մարմնավորել Հատշեպսուտին։ Այնուհետև տեսարանները պատկերում են թագուհու կալանքն ու նրա աստվածային դստեր ծնունդը։

Շատ տարիներ անց Ամենհոտեպ III փարավոնը համարյա նույնությամբ կրկնել է այս տեսարանները՝ ցույց տալու համար, թե ինչպես է Ամոնն այցելել իր մորը՝ թագուհի Մուտեմույային ու բեղմնավորել աստվածային արքայազնին՝ իրեն։

## Ծանոթագրություններ

Կատեգորիա:Հին Եգիպտոսի թագուհիներ
Կատեգորիա:Փարավոններ
Հարրի Դավիդյան

**Հարրի Դավիդյան** (), ռումինահայ երաժիշտ, ջազմեն-դաշնակահար։

## Կենսագրություն
Հարրի Դավիդյանը ծնվել է 1952 թվականի օգոստոսի 11-ին Ռումինիայի Կոնստանցա քաղաքում։ 6 տարեկան հասակում հաճախել է դաշնամուրի իր առաջին դասերին։ Ավարտել է Բուխարեստի Երաժշտական պետական ակադեմիայի դաշնամուրային բաժինը։ 1978 թվականին հիմնադրել է ջազ ակումբ, ինչի շնորհիվ էլ հայտնի է դարձել։

Ռումինական «Օրիենտ Էքսպրես» յոթնյակի և Սևծովյան նվագախմբի հետ ռումինահայ երաժիշտն ունեցել է համագործակցություն, ինչպես նաև ելութներ է ունեցել Ալեքսանդր Բալանեսկու, Ջոն Ռադականու, Հաննո Հոֆերի, Իվո Պապասովի և այլ հայտնի ջազ երաժիշտների հետ։ Առավել հաճախ Դավիդյանը հանդես է եկել ռումինացի դաշնակահար Կորնելիու Սթրոյի հետ։

Բացի դաշնամուր նվագելուց Հարրի Դավիդյանը համերգների ժամանակ երգեր է կատարել։ Ռումինիայում, Ռուսաստանում, Լիտվայում, Հայաստանում, Գերմանիայում, Լեհաստանում, Հունաստանում, ԱՄՆ-ում, Հոլանդիայում և երկրներում տեղի ունեցած  միջազգային ջազ-փառատոներին իր մասնակությունն է ունեցել Հարրի Դավիդյանը։

## Ձայնասկավառակներ
*«Open End», 1984 թվական, Շտուտգարտ
*«Horizons», 1985 թվական, Լոնդոն
*«Transylvanian Suite», 1986 թվական, Լոնդոն
*«East-West Creativ Combinations», 1988 թվական Բուխարեստ
*«The Creation», 1991 թվական, Բուխարեստ
*«There's Always a Hope», 1993 թվական, Սոֆիա
*«Black Sea Orchestra», 1998 թվական, Աթենք
*«Axis Mundi» 1999 թվական, Բուխարեստ

## Ծանոթագրություններ

## Արտաքին հղումներ
* Ռումինական «Ադեվարուլ» օրաթերթը երեք էջ է նվիրել է Ռումինիայի ամենահետաքրքիր ջազմեն Հարրի Դավիդյանին
* A concert held in Bucharest’s Atheneul Roman philharmonic hall on September 28 has marked the 20th anniversary of Armenia’s independence and the establishment of diplomatic ties with Romania. 

Կատեգորիա:Բլյուզ երաժիշտներ
Կատեգորիա:Հայ ջազմեններ
Կատեգորիա:Ռումինահայ դաշնակահարներ
Սեդա Հունանյան

**Սեդա Հունանյան** (), հայ երգչուհի, դերասանուհի։

## Կենսագրություն
Սեդա Հունանյանը ծնվել է 1950 թվականի օգոստոսի 11-ին, Երևանում։ Երաժշտական կրթությունը ստացել է 1967-1971 թվականներին՝ Երևանի Առնո Բաբաջանյանի անվան պետական երաժշտամանկավարժական քոլեջում։ 1976 թվականին ավարտել է Երևանի պետական գեղարվեստաթատերական ինստիտուտի դերասանական բաժինը՝ Վ․ Աճեմյանի ղեկավարությամբ։

Որպես դերասանուհի և երգչուհի Սեդա Հունանյանը 1971 թվականից աշխատել է Երևանի Հակոբ Պարոնյանի անվան երաժշտական կոմեդիայի պետական թատրոնում։ Նկարահանվել է «Ընտանեկան պատմություններ» հեռուստանովելում և այլ հեռուստասերիալներում։ Լավագույն կամերային երգչուհի անվանակարգում Էրեբունի-Երևանի 2750-ամյակի տոնակատարության ժամանակ դարձել է փառատոնի առաջին հոբելյար-մրցանակակիր։

## Պարգևներ և մրցանակներ
*«Լավագույն դերասանուհի» մրցանակ։

## Ներկայացումներ
*Իմրե Կալմանի օպեր-(Սիլվա)։
*Ա. Այվազյանի «Սեր աստղերի տակ»-(Լոլա), «Ուշ լինի, նուշ լինի» (Շողիկ)։
*Ա. Պապայանի «Մեծ հարսանիք» (Գոհար), «Գնա մեռի, արի սիրեմ» (Լիլիկ)։
*Ժ. Անանյանի «Տաքսի, տաքսի» (Նունուֆար, Գիգի)։
*Գ. Տեր-Գրիգորյանի «Շրջազգեստով տղամարդիկ» (Ջուլիկ), «Ախ ներվեր, ներվեր» (Բժշկուհի), «Զգուշացեք, նա դեռ կա» (Ջուլիկ)։
*Ֆ. Սոլոգուբի «Քնքուշ սրտից պատուհաս» (Դարյա Սիմյոնովնա)։

## Ծանոթագրություններ

## Արտաքին հղումներ
*Ես գոհ եմ իմ մասնագիտությունից․ դերասանուհի Սեդա Հունանյան

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ դերասանուհիներ
Կատեգորիա:Հայ երգիչներ
Կատեգորիա:Հայ երգչուհիներ
Շերոն Օլդս

**Շերոն Օլդս** (, ), ամերիկացի բանաստեղծուհի։

## Կենսագրություն
Շերոն Օլդսը ավարտել է Սթենֆորդի համալսարանը, ստացել է դոկտորի կոչում Կոլումբիայի համալսարանում։ Նա գրելու հմտություններ է դասավանդել Նյու Յորքի համալսարանում։

## Ստեղծագործություն
Շերոն Օլդսը 1980 թվականին հրատարակել է իր առաջին բանաստեղծական ժողովածուն՝ *Սատանայի խոսքը*։ Այդ ժամանակից ի վեր նա գրել և հրատարակել է ևս 11 գիրք։

## Գրքեր
* 1980 թվական, *Սատանայի խոսքը*  
* 1983 թվական, *Միակ աղջիկը տղաների երեկույթին*  
* 1984 թվական, *Մահացածները և ողջերը*  
* 1987 թվական,  *Ոսկե վանդակ*  
* 1992 թվական, *Հայրը* 
* 1996 թվական, *Աղբյուրը*  
* 1999 թվական, *Արյուն, բարակ, ծղոտ* 
* 2002 թվական, *Աննկատ սենյակ*  
* 2004 թվական, *Հարվածի կայծեր, ընտրված բանաստեղծություններ*  
* 2008 թվական, *Մեկ գաղտնի բան* 
* 2012 թվական, *Եղնիկի թռիչքը*  Թ․ Ս․ Էլիոթի մրցանակ,  Պուլիցերյան մրցանակ 2013 թվական

## Խոստովանություն
Շերոնը երկու անգամ առաջադրվել է *Թ․ Ս․ Էլիոթի գրական մրցանակի*։ Այդ մրցանակը ստացել է *Եղնիկի թռիչքը* բանաստեղծությունների հաջորդ ժողովածուի համար։
Նույն հավաքածուի համար նրան շնորհվել է *Պուլիցերյան մրցանակ*։ Օլդսը *Եղնիկի թռիչք* բանաստեղծությունների ժողովածուն գրել է իր ամուսնալուծության պատմությունից ներշնչված։ Նա 26 տարի ամուսնացած է եղել։ Օլդսը առաջին ամերիկուհին է եղել, ով ստացել է *Էլիոթի մրցանակը*։

## Ծանոթագրություններ

## Արտաքին հղումներ
* На сайте Poetry Foundation
* Премия Т. С. Элиота впервые ушла в США / lenta.ru

Կատեգորիա:20-րդ դարի ամերիկացի կին գրողներ
Կատեգորիա:Ամերիկացի բանաստեղծներ
Կատեգորիա:Ամերիկացի կանայք
Կատեգորիա:Ամերիկացի կին գրողներ
Կատեգորիա:Նյու Յորք
Կատեգորիա:Պուլիցերյան մրցանակակիրներ
Կատեգորիա:21-րդ դարի ամերիկացի կին գրողներ
Ճակատագրի դարպասներ

**Ճակատագրի դարպասներ** (), Ագաթա Քրիստիի դետեկտիվ վեպը, որը լույս է տեսել 1973 թվականին Մեծ Բրիտանիայի «Collins Crime Club», ինչպես նաև ԱՄՆի «Dodd, Mead and Company» հրատարակչությունում։

## Սյուժե
Տարեց ամուսիններ Թոմի և Թափենս Բերեսֆորդները անգլիական խաղաղ գյուղում գնում են հին տուն։ Երբ նրանք հավաքում էին հին գրքերը, որոնք նախկին բնակիչներից մնացել էին, Թափենսը գրքերից մեկից գտնում է ծածկագրված նամակ։ Մեկը գրում է, որ ոմն Մերի Ջորդան «սեփական մահով չի մահացել»։ Թափենսը սկսում է հետաքրքրվել այդ ուղերձով։ Նրա խնդրանքով Թոմին սկսում է օգնել նրան, որ գտնի խորհդավոր Մերի Ջորդանի մասին տեղեկություն՝ դիմելով հատուկ ծառայությունների իր բարձրաստիճան ընկերներին։ Ընկերները զգուշացնում են ամուսիններին՝ անցյալը քրքրելու հնարավոր վտանգի մասին։ Միաժամանակ Թափենսը սկսում է ծանոթանալ գյուղի հին բնակիչների հետ՝ փորձելով իմանալ ինչ-որ բան այդ գաղտնիքի մասին։ Պարզվում է, որ այդ գյուղում շատ վաղուց՝ 20-րդ դարի սկզբին, տեղի է ունեցել զինվորական փաստաթղթերի առևտրի հետ կապված սկանդալային պատմություն։ Որպես գերմանական լրտես՝ կասկածվում էր երիտասարդ տնային դաստիարակչուհի Մերի Ջորդանը։ Շուտով նա թունավորվում է աղցանի մեջ ընկած մատնեծաղկի թունավոր տերևներից, ինչը բոլորի կողմից ընդունվել է որպես դժբախտ պատահար։ Հետո նույն գյուղի բնակիչ Ալեքսանդր անունով մի տղա, իմանում է ինչ-որ բաներ, որոնք իրեն ստիպում են թողնել գաղտնի գրություն։ Շուտով նա էլ է սպանվում։ Իրենց ուսումնասիրությունների արդյունքում ամուսինները հասկանում են, որ անցյալի այդ դեպքը ավելին է, քան մի գյուղական միջադեպ, և իրենց ընկերների զգուշացումը պատահական չէր։ Նույնիսկ այսքան տարի անցնելուց հետո էլ ինչ-որ մեկը չի ցանկանում, որ այս տվյալները հրապարակվեն։ Եվ այդ անձնավորությունը հանուն գաղտնիքը պահելու՝ հետ չի կանգնի նոր սպանություններից։

Գրքում նաև ներկայացվում է ամուսինների կատարած նախկին գործերը։

## Ծանոթագրություններ

## Արտաքին հղումներ

* Ճակատագրի դարպասները Ագաթա Քրիստիի պաշտոնական էջում

Կատեգորիա:Ագաթա Քրիստիի վեպեր
Կատեգորիա:Բրիտանական վեպեր
Կատեգորիա:20-րդ դարի գրականություն
Կատեգորիա:Բնօրինակում անաղբյուր հոդվածներ
Dead Blonde

**Արինա Նիկոլաևնա Բուլանովա** (, , առավել հայտնի որպես **Dead Blonde**), ռուս երգչուհի։ Հայտնի է դարձել «Мальчик на девятке» երգով, TikTok սոցիալական ցանցում։

## Վաղ կյանք
Արինա Բուլանովան ծնվել է 1999 թվականի ապրիլի 6-ին Արխանգելսկում։ Նա մեծացել է Սոլոմբալում, սովորել է Սանկտ Պետերբուրգի քննչական կոմիտեի ակադեմիայում, սակայն թողել է այն երաժշտական կարիերայի համար։

## Կարիերա
Սկսած Դավիթ Դեյմուրի հետ ծանոթությունից, Արինան դարձել է նրա ռեյվ GSPD խմբի բեք-վոկալիստ և դիջեյ համերգների ժամանակ։

Ապրիլի 30-ին թողարկվել է «ПРОПАГАНДА» դեբյուտային ստուդիական ալբոմը, որում ընդգրկվել է փետրվարի 14-ին թողարկված «Back To School» սինգլը։ 2020 թվականի սեպտեմբերի 25-ին թողարկվել է «Между панельных домов» սինգլը, իսկ հոկտեմբերի 6-ին թողարկվել է Hotzzen-ի ռեմիքսը։

2021 թվականի ապրիլի վերջին և մայիսի սկզբին «Мальчик на девятке» երգը սկսել է հայտնի դառնալ TikTok-ում, դրան հաջորդել է յություբի, iTunes-ի, Apple Music-ի և Spotify-ի հիթ-շքերթներում հայտնվելը. 1 мая։ Մայիսի 1-ին GSPD-ի 10 000 հոգանոց համերգի ժամանակ առաջին անգամ կատարվել է այդ երգը։ Մայիսի 18-ից թողարկվե է ռեմիքս GSPD-ի կողմից։ Հուլիսի 2-ին կայացել է «Княжна из хрущёвки» երկրորդ ալբոմի թողարկումը։ Հոկտեմբերի վերջին Արինան ունեցել է իր առաջին մենահամերգները Մոսկվայում և Սանկտ Պետերբուրգում։ Նաև ունեցել է շրջագայություններ Ռուսաստանում, Ուկրաինայում և Բելառուսի Հանրապետությունում։

## Անձնական կյանք
Ամուսնացած է GSPD խմբի Դավիթ Դեյմուրի հետ։

## Ծանոթագրություններ

Կատեգորիա:Բեմական կեղծանուններ
Կատեգորիա:Ռուս երգչուհիներ
Կատեգորիա:Ռուս կոմպոզիտորներ
Valentino (նորաձևության տուն)

աջից|մինի|256x256փքս|''Valentino'' -ի սպիտակ հագուստների ցուցադրությունը նորաձևության 45-ամյակին նվիրված
մինի|''Valentino'' բուտիկ Հոնկոնգում
մինի|''Valentino'' բուտիկ Գերմանիայում
**«Valentino S.p.A.»,** Իտալական նորաձևության տուն, որը 1960 թվականին հիմնադրել է դիզայներ Վալենտինո Գարավանին և որը մտել է *Valentino Fashion Group-*ի մեջ։ 2008 թվականի հոկտեմբերից տան ստեղծագործական տնօրենն է Պիեռ Պաոլո Պիչոլին։ Վալենտինոյի շտաբ գրասենյակը գտնվում է Միլանում։

## Պատմություն
*Valentino* նորաձևության տունը հիմնադրվել է 1960 թվականին Վալենտինո Գարավանիի կողմից Հռոմում՝ Իտալիայում՝ իր հոր և նրա գործընկեր Ջանկարլո Ջամեթիի աջակցությամբ։

*Valentino*-ի դեբյուտը միջազգային ասպարեզում տեղի է ունեցել 1962 թվականին Ֆլորենցիայում՝ այն ժամանակների նորաձևության մայրաքաղաքում։ *Valentino-ն* հարսանեկան զգեստներ է մշակել Էլիզաբեթ Թեյլորի, Էնն Հեթեուեյի,  Ջենիֆեր Լոպեսի և Թագուհի Մադլեն Թերեզիա Ամելիա Յուսեֆինայի համար։

1998 թվականին Գարավանին և Ջամեթին ընկերությունը մոտ 300 մլն դոլարով վաճառել են իտալական կոնգլոմերատին, որը մասամբ վերահսկվում էր հանգուցյալ Ջաննի Անյելի՝ *Fiat* ընկերության ղեկավարի կողմից։ 2002 թվականին *Valentino S. p.a* նորաձևության տունը, որն ուներ 180 միլիոն դոլարից ավելի եկամուտ, 210 միլիոն դոլարով վաճառվել է Միլանի տեքստիլ հսկա *Marzotto Apparel*-ին։

2012 թվականին Կատարը *mayhoola for Investments S. P. C* ներդրումային մեխանիզմի միջոցով 700 մլն եվրոյով ձեռք է բերել *Valentino*-ն*։*

2020 թվականին նորաձևության տունը հայտարարել է, որ այլևս չի օգտագործի ալպակայի բուրդ և խզել է կապերը Պերուում ալպակայի աշխարհի խոշորագույն մասնավոր ֆերմայի՝ *Mallkini*-ի հետ։ Այդ քայլը հաջորդել է արդյունաբերության մեջ կենդանիների նկատմամբ դաժան վերաբերմունքի բացահայտումներին։

## Օծանելիք
2010 թվականից *Valentino perfumes-ը* պատկանում է *[[Puig]]-*ին.

### Բուրմունքներ Վալենտինոյից․
* *Valentino Classique for women (1978)*
* *Vendetta By Valentino for women (1991)*
* *Very Valentino for women (1998)*
* *Very Valentino for Men for men (1999)*
* *Valentino Gold for women (2002)*
* *V for women (2005)*
* *Valentino V Absolu for women (2006)*
* *Valentino V Ete By Valentino for women (2006)*
* *Rock'n’ Rose for women (2006)*
* *V pour Homme for men (2006)*
* *Rock n ' Rose Couture for women (2006)*
* *Valentina For Women (2011)*

2020 թվականին *Valentino Beauty*-ին հայտարարել է նոր բուրմունքի՝ *Viva Voce*-ի թողարկման մասին և նրա դեմքն է հայտարարել Լեդի Գագային։

## Ծանոթագրություններ

Կատեգորիա:Իտալիայի ընկերություններ
Կատեգորիա:1959 հիմնադրումներ
Կատեգորիա:Կորպորացիաներ
Օլիվիե Ռուստեն

**Օլիվիե Ռուստեն** (, ), նորաձևության ֆրանսիացի դիզայներ, 2011 թվականից *Balmain* նորաձևության տան գեղարվեստական ղեկավար։

## Կենսագրություն
Օլիվիեի վաղ մանկությունն անցել է մանկատանը։ 1986 թվականին երիտասարդ զույգը նրան որդեգրել է։ Իր ծնողներին Օլիվիենն նկարագրում է որպես «ամեն նորի նկատմամբ բաց մարդկանց»։ Նա տրվել է պետական նախնական դպրոց, հետագայում սովորել է մասնավոր դպրոցում։ Ընտանիքը բավականին ունևոր էր։ Ռուստենի հայրը ուզում էր, որ նա մամաթեմատիկայի և ճշգրիտ գիտությունների թեքումով գնա, դրա համար էլ չնայած մասնագիտության հետագա ընտրությանը, Օլիվիեն լավ գիտելիքներ ունի այս ոլորտներում։ Նորաձևության նկատմամբ հետաքրքրությունը սկսել է ի հայտ գալ տատիկի հետ շփումից, սակայն հասակակիցները չեն ողջունել Ռուստենի նման հոբբին։

2003 թվականին Օլիվիեն ավարտել է ուսումը *[[Esmod]]* արվեստի բարձրագույն դպրոցում, ինչից հետո աշխատանքի է ընդունվել Ռոբերտո Կավալիի նորաձևության տանը։ Դառնալով պրետ ա պորտեի կանացի գծի ստեղծագործական տնօրեն՝ նա այդ պաշտոնում աշխատել է հինգ տարի։ 2009 թվականին Ռուստենը տեղափոխվել է *[[Balmain]]* նորաձևության տուն, որտեղ սերտորեն համագործակցել է Քրիստոֆ Դեկարնենի հետ։

2011 թվականի ապրիլի 26-ին 25 տարեկան հասակում զբաղեցրել է *Balmain-ի* ստեղծագործական տնօրենի պաշտոնը, ինչի պատճառով շատ  աշխատակիցներ լքել են նորաձևության տունը՝ համարելով, որ նա չափազանց երիտասարդ է և պատրաստ չէ իր վրա պատասխանատվություն վերցնելուն։ Պաշտոնում նշանակվելու պահին Օլիվիեն եղել է համեմատաբար ոչ հայտնի դիզայներ, սակայն նա թարմ հայացք է բերել ապրանքանիշի գեղագիտություն։

Մոդելավորողը ստեղծել է կոստյումներ խորեոգրաֆ Սեբաստեն Բերտոյի «Վերածնունդ» բալետի համար, որի պրեմիերան կայացել է Փարիզի ազգային օպերա 2017 թվականի հունիսի 13-ին։

2018 թվականին Ռուստենը որոշել է, որ *Balmain* պետք է կրկին վերադառնա բարձր նորաձևության աշխարհ։ Նրա նոր «գարուն-ամառ 2019» հավաքածուն ցուցադրվել է Փարիզում 2019 թվականի հունվարին։

## Անձնական կյանք
Ռուստենը բացահայտ համասեռամոլ է։

## Ծանոթագրություններ

Կատեգորիա:Նորաձևության դիզայներներ
Կատեգորիա:Ֆրանսիացի դիզայներներ
Կատեգորիա:Ֆրանսիացի նորաձևության դիզայներներ
Իսմիխանլու

**Իսմիխանլու**, գյուղ Արևելյան Հայաստանի Ելիզավետպոլի նահանգի Զանգեզուրի գավառում։

## Բնակչություն
1907-1908 թվականներին գյուղն ունեցել է 45 ադրբեջանցի բնակիչ։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Էումիր Մարսյալ

**Էումիր Ֆելիքս Մարսյալ** (, ), ֆիլիպինցի բռնցքամարտիկ, որը հանդես է գալիս միջին քաշային կարգում։ Աշխարհի չեմպիոն, 2020 թվականի Օլիմպիական խաղերի բրոնզե մեդալակիր, 2019 թվականի աշխարհի առաջնության արծաթե մեդալակիր, 2015 թվականի Ասիայի առաջնության արծաթե մեդալակիր, 2018 թվականի Ասիայի խաղերի մեդալակիր։

## Կարիերա
Էումիր Ֆելիքս Մարսյալը հանդես է գալիս միջին քաշային կարգում։ Սիրողական բռնցքամարտում հանդես է գալիս 2011 թվականից։

Բանգկոկում 2015 թվականի Ասիայի առաջնությունում դարձել է մայրցամաքի փոխչեմպիոն՝ եզրափակիչում պարտվելով ղազախ բռնցքամարտիկ Դանիյար Ելեուսինովին։

2018 թվականին մասնակցել է Ասիական ամառային խաղերին, որոնք անցկացվել են Ջակարտայում։ Միջին քաշային կարգում կարողացել է նվաճել բրոնզե մեդալ։

Եկատերինբուրգում ընթացող աշխարհի առաջնությունում Էումիրը հասել է եզրափակիչ, որտեղ պարտվել է ռուս բռնցքամարտիկ Գլեբ Բաքշիին՝ նվաճելով արծաթե մեդալ։

Էումիրը մասնակցել է 2020 թվականի Ամառային օլիմպիական խաղերին, որտեղ հաղթել է Ալժիրի ներկայացուցիչ Յունես Նեմոուչիին և հայ Արման Դարչինյանին, սակայն կիսաեզրափակչում զիջել է ուկրաինացի Ալեքսանդր Խիժնյակին և արժանացել բրոնզե մեդալի։

## Ծանոթագրություններ

## Արտաքին հղումներ
* Մարտերի վիճակագրություն

Կատեգորիա:Ֆիլիպինցի բռնցքամարտիկներ
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Սուրբ Խաչ եկեղեցի (Փոքր Պամաճ)

**Սուրբ Խաչ եկեղեցի**, Հայ Առաքելական Սուրբ Եկեղեցի, գտնվում է Վրաստանի Սամցխե-Ջավախք մարզի Ախալցխայի շրջանում, Ախալցխայից դեպի 12 կմ արևմուտք, հայաբնակ Փոքր Պամաճ գյուղում, կառուցվել է 19-րդ դարում։

Փոքր Պամաճ գյուղի Սուրբ Խաչ եկեղեցու մասին առաջին հիշատակումները եղել են դեռ 1837 թվականին։ Եկեղեցու անվան մասին կան նաև հիշատակումներ Վրաստանի և Իմերեթի թեմի կոնսիստորիայի արխիվներում, մասնավորապես 1837 թվականին եկեղեցին հիշատակվում է որպես Սուրբ Հակոբ, 1840 թվականին՝ Սուրբ Աստվածամայր և 1841 թվականից՝ Սուրբ Խաչ անուններով։ Հետազոտելով արխիվային տեղեկությունները հասկանում ենք որ եկեղեցին մի քանի անգամ վերանորոգվել է և վերաօծվել։
Եկեղեցին ի սկզբանե եղել է փայտաշեն կառույց։

## Ճարտարապետություն
Սուրբ Խաչ եկեղեցի բազիլիկ կառույց է, կառուցված է խառը տեսակի տուֆ քարից, նրա չափսերն են (12.85 x 8.0) մետր։ Եկեղեցուն կից զանգակատունն է, զանգակատան հարավային կողմում կա արձանագրություն։

19-րդ դարում եկեղեցու հոգրոր կազմն է եղել՝ Տեր Սահակը, Հովհաննես Մինասյանը, Ղազարոս Հովհաննիսյան Տեր-Սահակյանցը, Կարապետ Տեր Մարտիրոսյան և Տեր-Նահապետյանցը։ Խորհրդային անաստվածության տարիներին եկեղեցին չի գործել, և վերածվել է պահեստի, իսկ հետխորհրդային շրջանում մասնավորապես 1965 թվականից մինչև 1993 թվականը շարունակվել է եկեղեցու շինարարական աշխատանքները։
1995 թվականին եկեղեցին արդեն իսկ գործում էր։

2011 թվականի դեկտեմբերի 25-ին եկեղեցին վերաօծվում է Վրաստանիի առաջնորդ Գերաշնորհ Տեր Վազգեն եպիսկոպոս Միրզախանյանի ձեռամբ և Սամցխե-Ջավախքի և Ծալկայի ընդհանուր առաջնորդական փոխանորդ Տեր Բաբգէն աբեղա Սալբիյանի մասնակցությամբ։ Եկեղեցու վերանորոգման նյութական ծախսերը հոգացել են  Ռուբեն Սահակյանը, Անդրանիկ և Խաչատուր Բաբոյանները։

## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:Ախալցխայի շրջանի հայկական առաքելական վանքեր և եկեղեցիներ
Կատեգորիա:Եկեղեցիներ այբբենական կարգով
Էնրի Մարտին

**Էնրի Խոսուե Մարտին Մեքս** (, ), մեքսիկացի ֆուտբոլիստ, «Ամերիկա» ակումբի և Մեքսիկայի հավաքականի հարձակվող։ Տոկիոյի 2020 թվականի Օլիմպիական խաղերի բրոնզե մեդալակիր

## Ակումբային կարիերա
Մարտինը «Մերիդա» ակումբի սան է։ 2013 թվականի հուլիսի 20-ին «Դելֆինեսի» դեմ խաղում նշել է նորամուտը Ասենսո լիգայում։ Օգոստոսի 25-ին «Սակատեպեկի» դեմ խաղում Էնրին խփել է իր առաջին գոլը «Մերիդեի» կազմում։

2014 թվականի ամռանը Մարտինը տեղափոխվել է «Տիխուանա»։ Հուլիսի 27-ին «Ամերիկայի» դեմ խաղում նշել է նորամուտը Մեքսիկայի Պրիմերայում։ 2015 թվականի ապրիլի 5-ին «Մոնտերեյի» դեմ խաղում Էնրին խփել է իր առաջին գոլը «Տիխուանայի» կազմում։

2018 թվականի սկզբին Մարտինը տեղափոխվել է մայրաքաղաքի «Ամերիկա»։ Հունվարի 8-ին «Կերետարոյի» դեմ խաղում նշել է նորամուտը նոր թիմում։ Նույն մենամարտում Էնրին առաջին գոլն է խփել «Ամերիկայի» կազմում։ Փետրվարի 4-ին Լոբոս ԲՈՒԱՊ-ի դեմ խաղում դարձել է հեթ-տրիկի հեղինակ։

## Միջազգային կարիերա
2015 թվականի սեպտեմբերի 5-ին Տրինիդադ և Տոբագոյի հավաքականի հետ ընկերական խաղում Մարտինը նշել է նորամուտը Մեքսիկայի հավաքականում։ 2018 թվականի հոկտեմբերի 11-ին Կոստա Ռիկայի հավաքականի հետ խաղում խփել է իր առաջին գոլն ազգային թիմում։

## Վիճակագրություն
### Ակումբային

### Միջազգային

## Ծանոթագրություններ

## Արտաքին հղումներ
* Ficha en la página oficial del Club Tijuana
* Ficha en la página oficial de la Liga MX

Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:Մեքսիկայի հավաքականի ֆուտբոլիստներ
Կատեգորիա:Մեքսիկացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Սիդնի Մաքլաֆլին

**Սիդնեյ Միշել Մաքլաֆլին** (, ), ամերիկացի թեթևատլետ, որը մասնագիտացած է արգելքներով վազքում։ Աշխարհի ռեկորդակիր է 400 մետր արգելավազքում։

## Կենսագրություն
2015 թվականին դարձել է 400 մետր արգելավազքի պատանիների աշխարհի չեմպիոն (2015)։ 400 մետր արգելավազքում պատանիների շրջանում աշխարհի բազմակի ռեկորդակիր է։ 2019 թվականին դարձել է 4×400 մետր փոխանցումավազքի աշխարհի չեմպիոն և 400 մետր արգելավազքի աշխարհի առաջնության արծաթե մեդալակիր (2019)։

Մասնակցել է 2016 թվականի Ամառային օլիմպիական խաղերին, որտեղ մասնակցել է 400 մետր արգելավազքին և պարտվել կիսաեզրափակիչ փուլում:

ԱՄՆ-ի օլիմպիական ընտրական մրցումների (2021) հաղթողը, որտեղ 400 մետր արգելավազքում սահմանել է նոր համաշխարհային ռեկորդ՝ 51,90։

Տոկիոյի 2020 թվականի Օլիմպիական խաղերում նվաճել է ոսկե մեդալ՝ գերազանցելով սեփական ռեկորդը՝ մրցատարածությունն անցնելով 51,46 վայրկյանում։

## Ծանոթագրություններ

## Արտաքին հղումներ
* Սինդի Մաքլաֆլինի էջը *trackfield.brinkster.net* կայքում 

Կատեգորիա:Ամերիկացի վազորդներ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:Ամերիկացի մարզուհիներ
Կատեգորիա:2024 թվականի Ամառային օլիմպիական խաղերի չեմպիոններ
Ջենի Ռիվերա

**Ջենի Ռիվերա** (, ), ամբողջական անունը **Ջենի Դոլորես Ռիվերա Սավեդրա** , ), մեքսիկո-ամերիկացի երգչուհի, իր աշխատանքով առավել հայտնի է *բանդայի* և *նորտենյայի* ժանրերում։

## Կենսագրություն
Ռիվերան իր կարիերան սկսել է 1992 թվականին, թողարկել է 12 ստուդիական ալբոմ, որոնցից ավելի քան 1 միլիոն օրինակ վաճառվել է։

## Անձնական կյանք
Ջենին երեք անգամ ամուսնացած է եղել, ունեցել է հինգ երեխա և երկու թոռ։

## Մահ
thumb|Lifeguard Learjet 25D
Ջենին մահացել է  25 մասնավոր ինքնաթիռի վթարի հետևանքով՝ Մեքսիկայի հյուսիս-արևելքում գտնվող Նուևո Լեոն նահանգում։

## Դիսկոգրաֆիա
### Ստուդիական ալբոմներ

* 1999 թվական,  *Եթե ուզում ես լաց լինել* 
* 1999 թվական,  *Թագուհիներ* 
* 2000 թվական, *Թաղեք ինձ խմբի հետ* 
* 2001 թվական, *Թող քեզ սիրեն* 
* 2002 թվական, *Ես պատրաստվում եմ դրանք տալ մեկ ուրիշին* 
* 2003 թվական, *Հարգանքի տուրք մեծերին* 
* 2004 թվական, *Ուղղակի լավագույնը* {{lang-es|Simplemente… La mejor
* 2005 թվական, *Խնջույք, ըմբոստ ու համարձակ* 
* 2007 թվական, *Իմ խենթ կյանքը* 
* 2008 թվական, *Ջեննի* 
* 2009 թվական, *Մեծ տիկինը* 
* 2011 թվական, *Ոսկերչական գորգեր* 
* 2012 թվական, *Կրկին սեր* 

### Հավաքածու
* 2005 թվական, *Ջեննի Ռիվերայի լավագույնը* 
* 2009 թվական, *Ջենի սուպեր լյուքս* 

### Համերգային ալբոմներ
* 2006 թվական, *Ուղիղ միացում Հոլիվուդից* 
* 2006 թվական, *Համբույր և խմիչքներ Հոլիվուդից* 
* 2007 թվական, *Դիվան ուղիղ եթերում* 
* 2010 թվական, *Մեծ տիկինը կենդանի է* 
* 2012 թվական, *Joyas prestadas pop deluxe*

## Ծանոթագրություններ

## Արտաքին հղումներ

* Самолет с известной мексиканской певицей разбился, выживших нет
* 

Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:Ամերիկացի գործարարներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի երգիչներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կոմպոզիտորներ
Կատեգորիա:Ամերիկացի հեռուստապրոդյուսերներ
Կատեգորիա:Բնօրինակում անաղբյուր հոդվածներ
Կատեգորիա:Մեքսիկացի երգիչներ
Գաստոն Գուրուսեագա

**Գաստոն Գուրուսեագա Ֆագունդես** (, ), բասկերական ծագմամբ ուրուգվայցի ֆուտբոլիստ, «Գուարանի» ակումբի դարպասապահ։

## Ակումբային կարիերա
Գուրուսեագան եղել է «Պենյառոլ» ակումբի սան։ 2012 թվականին Գաստոնը հայտ է ներկայացրել մրցաշրջանի համար և առաջին իսկ մրցաշրջանում դարձել երկրի չեմպիոն, թեև ոչ մի րոպե չի խաղացել։
2015 թվականի օգոստոսի 16-ին «Սերեո» ֆուտբոլային ակումբի դեմ խաղում նորամուտ է ունեցել Ուրուգվայի առաջնությունում։ 2018 թվականի սկզբին Գուրուսեագան վարձույթի իրավունքով տեղափոխվել է Պարագվայի «Գուրանի» ֆուտբոլային ակումբ։ Փետրվարի 4-ին «Սոլ դե Ամերիկա» ֆուտբոլային ակումբի դեմ խաղում նորամուտն է նշել Պարագվայի առաջնությունում։

## Միջազգային կարիերա
2015 թվականի սկզբին Գուրուսեագան Ուրուգվայի երիտասարդական հավաքականի կազմում  դարձել է բրոնզե մեդալակիր Հարավային Ամերիկայի երիտասարդական հավաքականում։ Մրցախաղում նա խաղացել է Չիլիի երիտասարդական հավաքականի թիմերի դեմ խաղերում, Պերուի, Պարագվայի, Արգենտինայի, երկու անգամ Կոլումբիայի և Բրազիլիայի թիմերի դեմ խաղերում։ Նույն թվականի ամռանը Գաստոնը մասնակցել է աշխարհի երիտասարդական առաջնությանը Նոր Զելանդիայում։ Մրցախաղում նա խաղացել է Սերբիայի, Մեքսիկայի, Մալիի և Բրազիլիայի ազգային հավաքականների դեմ խաղում։

## Ձեռքբերում
**Թիմային**

 **«Պենյարոլ»**
* Ուրուգվայի ֆուտբոլի առաջնություն 2012/2013 (դաշտ դուրս չի եկել) 
*Ուրուգվայի ֆուտբոլի առաջնություն 2015/16

**Միջազգային**

 **Ուրուգվայի ֆուտբոլի երիտասարդական հավաքական (մինչև 20)**
*Հարավային Ամերիկայի ֆուտբոլի առաջնություն երիտասարդական թիմերի միջև՝ 2015

## Ծանոթագրություններ

## Արտաքին հղումներ
* 
* Профиль на sports.ru
* Статистика на Transfermarkt

Կատեգորիա:Ուրուգվայցի ֆուտբոլիստներ
Կատեգորիա:Պենյարոլի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Պեռնիլե Բլումե

**Պեռնիլե Բլումե** (, ), դանիացի լողորդուհի, Օլիմպիական խաղերի չեմպիոն (2016) և բրոնզե մեդալակիր (2016, 2020): Դանիայի 2016 թվականի լավագույն մարզուհի։

## Կարիերա
Մասնակցել է 2012, 2016 և 2020 թվականների Օլիմպիական խաղերին։ Ռիո դե Ժանեյրոյում Բլումեն ազատ ոճով 50 մետր մրցատարածությունում նվաճել է ոսկե մեդալ և սահմանել ազգային ռեկորդ, ինչպես նաև Միե Նիլսոնի, Ռիկե Մյոլլեր Պեդերսենի և Ջանեթ Օտտեսենի հետ միասին սահմանել է եվրոպական ռեկորդ և 4×100 մետր համակցված փոխանցումալողում նվաճել բրոնզե մեդալ՝ զիջելով Ավստրալիայի և ԱՄՆ-ի թիմերին։ Մեկ տարի անց աշխարհի առաջնությունում Բլումեն նվաճել է բրոնզե մեդալ 100 մետր ազատ ոճում։

2014 թվականին դարձել է Եվրոպայի չեմպիոն 4×100 մետր համակցված փոխանցումալողում։

2016 թվականի Օլիմպիական խաղերի փակման արարողության ժամանակ եղել է Դանիայի դրոշակակիրը։

2021 թվականի մայիսին Բուդապեշտում կայացած Եվրոպայի առաջնությունում Պեռնիլեն 50 մետր ազատ ոճում նվաճել է արծաթե մեդալ։

## Ծանոթագրություններ

Կատեգորիա:Դանիացի լողորդներ
Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:2016 թվականի Ամառային օլիմպիական խաղերի չեմպիոններ
Անտոն Բորոդաչով

**Անտոն Վիկտորովիչ Բորոդաչով** (, ), ռուս սուսերամարտիկ։ 2020 թվականի Օլիմպիական խաղերի արծաթե մեդալակիր թիմային առաջնությունում, Ռուսաստանի չեմպիոն (2019), աշխարհի և Եվրոպայի առաջնությունների բազմակի չեմպիոն, Ռուսաստանի սուսերամարտի հավաքականի անդամ։ Ռուսաստանի միջազգային կարգի սպորտի վարպետ։

## Կենսագրություն
Անտոն Բորոդաչովը ծնվել է 2000 թվականի մարտի 23-ին Սամարայում։ Անտոնը Կիրիլ Բորոդաչովի երկվորյակ եղբայրն է և լույս աշխարհ է եկել 15 րոպե ուշ։ Բորոդաչով եղբայրները սկսել են սուսերամարտով զբաղվել յոթ տարեկանում։ Առաջին մարզիչը եղել է Էլինա Օռլովան։

Ելույթ ունենալով պատանեկան մրցումներում՝ Անտոնն իր եղբորը զիջել է անձնական նվաճումներով։ Այնուամենայնիվ, նա հասել է բարձր արդյունքների միջազգային մակարդակում։ Բորոդաչովը վաստակել է ոսկե մեդալներ աշխարհի և Եվրոպայի պատանեկան առաջնությունների թիմային մրցություններում (2018, 2019)։

Անտոնի մեծահասակների կարիերան վառ մեկնար է ունեցել․ 2019 թվականին 19-ամյա սուսերամարտիկն առաջին անգամ հաղթել Է Ռուսաստանի անհատական առաջնությունում՝ եզրափակչում հաղթելով օլիմպիական չեմպիոն Տիմուր Սաֆինին։ Համառուսաստանյան մրցումներում հաջող ելույթների շնորհիվ Բորոդաչովը ընդգրկվել Է Տոկիոյի Օլիմպիական խաղերի Ռուսաստանի հավաքականի կազմում։ Անհատական մրցաշարում Անտոնն ավարտել է ելույթները 1/16 եզրափակիչում՝ զիջելով ամերիկացի Նիք Իտկինին։ Թիմային առաջնությունում Անտոնը դարձել է արծաթե մեդալակիր՝ կիսաեզրափակչում հաղթանակ տանելով համաշխարհային վարկանիշի առաջատարների՝ ԱՄՆ-ի հավաքականի նկատմամբ, սակայն վճռորոշ մենամարտում զիջելով ֆրանսիացի սուսերամարտիկներին։

## Պարգևներ
* «Հայրենիքին մատուցած ծառայությունների համար» I աստիճանի շքանշան (11 օգոստոսի 2021 թվական) – *հայրենական սպորտի զարգացման գործում ունեցած մեծ ավանդի, սպորտային բարձր նվաճումների, հաղթանակի նկատմամբ կամքի, տոկունության ու նպատակասլացության համար, որ ցուցաբերվել են 2020 թվականի XXXII Օլիմպիական խաղերում Տոկիո քաղաքում (Ճապոնիա)*։

## Ծանոթագրություններ

## Արտաքին հղումներ
* Անտոն Բորոդաչովի էջը Ռուսաստանի սուսերամարտի ֆեդերացիայի կայքում 
* Անտոն Բորոդաչովի էջը Սուսերամարտի միջազգային ֆեդերացիայի (FIE) կայքում 

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:«Հայրենիքին մատուցած ծառայությունների համար» շքանշանի 1-ին աստիճանի մեդալով պարգևատրվածներ
Կատեգորիա:Ռուս սուսերամարտիկներ
Կատեգորիա:Ռուսաստանի սպորտի վաստակավոր վարպետներ
Ջավադ Ֆորուգի

**Ջավադ Ֆորուգի** (, ), պարսիկ հրաձիգ (ծնված Դեհլորանում)։ Տոկիոյի 2020 թվականի Ամառային օլիմպիական խաղերի չեմպիոն։

2021 թվականի հուլիսի 24-ին Ֆորուգին Օլիմպիական խաղերում մասնակցել է օդամղիչ ատրճանակի հրաձգության 10-մետրանոց մրցումներին, հասել եզրափակիչ՝ 580 միավորով զբաղեցնելով 5-րդ տեղը։ Եզրափակչում նա առաջատար է եղել մրցումների առաջին փուլում՝ վաստակելով 101,0 միավոր և փոքր -ինչ առաջ անցնելով երկրորդ տեղում գտնվող չինացի հրաձիգ Պան Վեյից (99,7 միավոր)։ Մրցույթի 2-րդ փուլում Ֆորուգին շարունակել է  առաջատարը լինել հրաձգության բոլոր սեանսներում՝ զբաղեցնելով առաջին տեղը ու նվաճելով ոսկե մեդալ և առաջ անցնելով արծաթե մեդալակիր սերբ Դամիր Միկեցից։ Ֆորուգին վաստակել է 244,8 միավոր և սահմանել օլիմպիական նոր ռեկորդ։

Նրա մեդալը դարձել է հրաձգության համար Իրանի առաջին մեդալը Օլիմպիական խաղերի պատմության մեջ։ 41 տարեկանում Ֆորուգին դարձել է Իրանի օլիմպիական հավաքականի պատմության ամենատարեց մեդալակիրը՝ գերազանցելով Մահմուդ Նամջուին, ով բրոնզե մեդալը է նվաճել 38 տարեկան հասակում Մելբուռնի Օլիմպիական խաղերում 1956 թվականին։

Ֆորուգին Իսլամական հեղափոխության պահապանների կորպուսի բժիշկ է, 2012-2013 թվականներին Սիրիայում ծառայել է կորպուսի բժշկական ծառայության կազմում։

## Ծանոթագրություններ

Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:Իրանցի մարզիկներ
Կատեգորիա:Սիրիայի քաղաքացիական պատերազմի մասնակիցներ
Կատեգորիա:Սպորտային հրաձիգներ